Diari Oficial de la Generalitat Valenciana


Sumari del DOGV 3739, del 28-04-2000 (2000/3316)

ORDRE de 25 d'abril de 2000, de la Conselleria d'Agricultura, Pesca i Alimentació, sobre delegació de competències en els caps dels serveis territorials, per a la resolució dels expedients derivats del Decret 33/2000, de 28 de març, del Govern Valencià, sobre mesures per a limitar la pol·linització encreuada entre plantacions de cítrics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3739

Data del DOGV
:   28-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3316


Data del document
:   25-04-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * Conselleria Agricultura, Pesca i Alimentació
    * apicultura
    * agricultor
    * agres
    * delegació de poders
    * mel
    * competència administrativa
    * administració regional

ORDRE de 25 d'abril de 2000, de la Conselleria d'Agricultura, Pesca i Alimentació, sobre delegació de competències en els caps dels serveis territorials, per a la resolució dels expedients derivats del Decret 33/2000, de 28 de març, del Govern Valencià, sobre mesures per a limitar la pol·linització encreuada entre plantacions de cítrics. [2000/F3316]
  
Pel Decret 33/2000, de 28 de març, del Govern Valencià, sobre mesures per a limitar la pol·linització encreuada entre plantacions de cítrics, publicat en el Diari Oficial de la Generalitat Valencianav número 3.719, de 29 de març de 2000, es faculta la Conselleria d'Agricultura, Pesca i Alimentació perquè dicte les disposicions necessàries per a desplegar-lo.
  
De conformitat amb el Reglament Orgànic i Funcional d'aquesta Conselleria d'Agricultura, Pesca i Alimentació, aprovat pel Decret 89/1999, de 30 de juliol, del Govern Valencià, i amb l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 14 de gener, i en ús de les facultats que tinc atribuïdes per l'article 68 de la Llei 5/1983, de 30 de desembre, de Govern Valencià.
  
ORDENE
  
Article únic
  
Delegar en els caps dels serveis territorials de la Conselleria d'Agricultura, Pesca i Alimentació la resolució dels expedients que es tramiten en relació amb l'aplicació de les mesures establides en el Decret 33/2000, de 28 de març, del Govern Valencià, per a limitar la pol·linització encreuada entre plantacions de cítrics.
  
Disposició addicional
  
En les resolucions que es dicten fent ús de la delegació d'atribucions prevista en aquesta ordre es farà constar aquesta qüestió de manera expressa, de conformitat amb el que s'estableix en l'article 68.6 de la Llei 5/1983, de 30 de desembre, de Govern Valencià, i en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i quedarà esgotada la via administrativa, de conformitat amb el que s'estableix en els articles 13 i 109 d'aquesta última llei.
  
Disposició final
  
Aquesta ordre vigeix des de l'endemà de la publicació en el Diari Oficial de la Generalitat Valencianav.
  
València, 25 d'abril de 2000
  
La consellera d'Agricultura, Pesca i Alimentació,